Minstens 31 dood toe motorbom Damaskus ruk | Nuus24
China: 26 sterf ná ontploffing op brug
Damaskus – Minstens 31 burgerlikes is dood en talle is beseer toe 'n motorbom Donderdag naby die hoofkwartiere van Sirië se regerende Baath-party in sentraal-Damaskus ontplof het, het die media berig."Die ontploffing deur terroriste het die lewens van 'n groot hoeveelheid burgerlikes geëis en talle is beseer," het die nuusagentskap SANA berig.Beeldmateriaal van bebloede lyke wat op die grond lê en voertuie in vlamme is deur die amptelike televisiekanaal Al-Akhbariva uitgesaai.Volgens die televisiekanaal is kinders ook in die ontploffing beseer, aangesien dit naby 'n skool in die Mazraa-streek plaasgevind het.'n Polisiebeampte het aan AFP gesê die motorbom het op die 16 November-plein ontplof naby aan die Al-Iman-moskee waar die Baath-party se hoofkwartiere geleë is.Geboue in die omgewing is ook in die ontploffing beskadig en al die paaie in die gebied is afgesper.– Volg Nuus24 op Twitter - Sapa - AFP